|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ  **“ΡΗΓΑΣ ΦΕΡΑΙΟΣ”**  ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533  **e-mail: [info@rigasfereospeiraias.gr](mailto:info@rigasfereospeiraias.gr) http://www.rfp.gr** |



ΠΕΙΡΑΙΑΣ 14/01/2025, Α.Π: 137

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Θέμα: Καταγγέλλουμε την επίθεση και τον ξυλοδαρμό του προέδρου του σωματείου Ναυπηγοξυλουργών, Σταύρου Τουμανίδη.**

Το Δ.Σ. του Α΄ Συλλόγου Εκπαιδευτικών Π.Ε. Πειραιά «Ρήγας Φεραίος» καταγγέλλει την τραμπούκικη επίθεση που δέχτηκε την Τρίτη 7/1/2025 στη Νίκαια, ο πρόεδρος του Σωματείου Ναυπηγοξυλουργών, Σταύρος Τουμανίδης, από «αγνώστους», την ώρα που γύριζε από τη δουλειά του στη Ναυπηγοεπισκευαστική Ζώνη Περάματος.

Ο πραγματικός στόχος είναι η δράση που αναπτύσσουν καθημερινά τα συνδικάτα για την τήρηση των μέτρων υγιεινής και ασφάλειας στους χώρους δουλειάς, κόντρα στην πολιτική κυβέρνησης-ΕΕ που στηρίζει με κάθε τρόπο την εργοδοσία.

Αναδεικνύεται για μια ακόμα φορά ότι αυτό που ενοχλεί την εργοδοσία και τους μηχανισμούς της είναι η οργανωμένη πάλη των εργαζομένων για τα δικαιώματά τους στους χώρους δουλειάς, η καταγγελία και η επί τόπου παρέμβαση από τα σωματεία για τα εργοδοτικά εγκλήματα που βαφτίζονται «ατυχήματα», η πάλη για υπογραφή και τήρηση των Συλλογικών Συμβάσεων Εργασίας.

Αυτοί που οπλίζουν τα χέρια των τραμπούκων-φυσικών αυτουργών θα έχουν τα αντίθετα αποτελέσματα από αυτά που επιδιώκουν. Θα βρουν τους εργαζόμενους ενωμένους, πιο έτοιμους και πιο αποφασισμένους να υπερασπιστούν τα δικαιώματά τους.

Καλούμε το σύνολο εργαζόμενων σε ετοιμότητα ώστε ενωμένοι, συλλογικά και αποφασιστικά, να υπερασπίσουμε το δικαίωμα στη συνδικαλιστική δράση, την ίδια την υπόσταση των σωματείων μας! Κάτω τα χέρια από τους αγωνιστές! Κάτω τα χέρια από τα σωματεία!

Ευχόμαστε ταχεία ανάρρωση στον πρόεδρο του σωματείου Ναυπηγοξυλουργών, Σταύρο Τουμανίδη.

|  |  |  |
| --- | --- | --- |
| σάρωση0002  Ο ΠΡΟΕΔΡΟΣ  ΜΑΡΙΟΣ  ΧΑΔΟΥΛΗΣ | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣ  σάρωση0001  ΣΩΤΗΡΗΣ  ΚΑΡΛΗΣ |
|  |